Εξαρτήσεις και Γνωσιακή-Συμπεριφοριστική Θεραπεία (ΓΣΘ):Συνεντεύξεις Θεραπευτών για την Αποτελεσματικότητα της ΓΣΘ στην Αντιμετώπιση της Εξάρτησης
Creators: name: Τζιούφα, Κωνσταντία Γεωργίου
Publisher: name: Aristotle University of Thessaloniki
Year: 2021
Subjects: Εξάρτηση
Γνωσιακή-Συμπεριφοριστική Θεραπεία
Συμπεριφορικές Εξαρτήσεις,
Addiction
Cognitive-Behavioral Therapy
Behavioral Addictions

description: Στην παρούσα έρευνα εξετάζεται η δημοφιλής ψυχοθεραπευτική προσέγγιση Γνωστική-Συμπεριφορική και η σχέση αυτής με το πεδίο των εξαρτήσεων. Στόχο της έρευνας αποτελεί η συλλογή επιστημονικά τεκμηριωμένων απόψεων θεραπευτών του χώρου των εξαρτήσεων αναφορικά με τη Γνωσιακή-Συμπεριφοριστική Θεραπεία και την ύπαρξη ή μη εφαρμογής και αποτελεσματικότητας αυτής στο πεδίο των εξαρτήσεων. Ειδικότερα, διερευνήθηκαν οι απόψεις των συμμετεχόντων θεραπευτών αναφορικά με την αποτελεσματικότητα της συγκεκριμένης προσέγγισης στη θεραπεία ατόμων με προβλήματα εξάρτησης, τη δυνατότητα εφαρμογής της σε όλα τα είδη εξάρτησης (τόσο ουσιοκεντρικές όσο και συμπεριφορικές εξαρτήσεις) και σε όλους τους πληθυσμούς θεραπευομένων, καθώς και τη δυνατότητα εφαρμογής της σε άτομα που υποφέρουν από διπλή διάγνωση, δηλαδή από συνύπαρξη εξάρτησης και κάποιας ψυχικής διαταραχής. Για τους σκοπούς της έρευνας πραγματοποιήθηκαν 10 συνεντεύξεις θεραπευτών εξαρτήσεων –ποικίλων θεωρητικών εκπαιδεύσεων-, 7 ανδρών και 3 γυναικών. Η συνέντευξη ακολούθησε ένα συγκεκριμένο πλάνο ερωτήσεων . Οι απομαγνητοφωνημένες συνεντεύξεις αναλύθηκαν με τη μέθοδο της θεματικής ανάλυσης. Η ανάλυση έδειξε πως οι συμμετέχοντες κρίνουν τη Γνωσιακή-Συμπεριφοριστική Παρέμβαση ως ένα αποτελεσματικό θεραπευτικό μέσο στον τομέα της απεξάρτησης, αναφερόμενοι σε μια σειρά παραγόντων που της προσδίδουν αυτό το χαρακτήρα αποτελεσματικότητας. Ακόμη, υποστηρίζουν τη δυνατότητα εφαρμογής της προσέγγισης σε όλους τους πληθυσμούς εξαρτημένων, ανεξαρτήτως της μορφής της εξάρτησης ή του είδους της χρησιμοποιούμενης ουσίας, ενώ, μολονότι συμφωνούν ότι η ΓΣΘ δύναται να εφαρμοστεί σε άτομα με συννοσηρότητα, διάσταση απόψεων παρατηρείται στο ζήτημα των δημογραφικών στοιχείων του πληθυσμού ως στοιχείου επιρροής της εφαρμογή της.
description: The present study examines the popular Cognitive-Behavioral psychotherapeutic approach and its relationship with the field of addictions. The aim of the research is the collection of scientifically substantiated views of therapists specialized in addictions regarding Cognitive-Behavioral Therapy and its degree of application and effectiveness in the field. In particular, the views of the participating therapists were explored regarding the efficacy of this approach in the treatment of persons with addiction problems, its applicability to all types of addiction (both substance-based and behavioral dependencies) and all populations of patients, as well as its appropriateness in cases of double diagnosis, that is, the coexistence of addiction and a mental disorder. For the purposes of this research, 10 interviews were conducted with addiction therapists - of various theoretical trainings -; 7 men and 3 women. The interview was structured upon a specific set of questions. The recorded interviews were analyzed via the method of thematic analysis. The analysis showed that participants believe Cognitive-Behavioral Intervention to be an effective therapeutic tool in the field of detoxification, indicating a number of factors that deem the approach effective. They also support the applicability of the approach to all dependent populations, regardless of the form of dependence or the type of substance used and, while agreeing that CBT can be applied to people with comorbidity, there is confliction on the issue of population demographics as a parameter that influences its application.
description: Σε συνεργασία με: Πανεπιστήμιο Λευκωσίας (Κύπρος)